stanford-oval/wikipedia huggingface dataset:
ענבר (יישוב)

| --- | --- |
מדינה: ישראל ישראל
מחוז: הצפון
מועצה אזורית: מרום הגליל
תאריך ייסוד: 1994
סוג יישוב: קיבוץ
 מפת מיקום  מפה דינמית   (למפת הגליל העליון מוגדלת) ענבר(למפת הגליל העליון רגילה) ענבר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ענבר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ענבר32°54′37″N 35°25′23″E﻿ / ﻿32.9103°N 35.4230°E﻿ / 32.9103; 35.4230  heמפת היישובים של מועצה אזורית מרום הגליל (in English: Merom HaGalil Regional Council) באדום - ענבר בירוק - מיקום בניין המועצה tabBackground:;tabBorder:#aaa;defaultTab:0;
אתר היישוב
עִנְבָּר הוא יישוב שיתופי לא מוכר בגליל, סמוך לכרמיאל, שייך למועצה אזורית מרום הגליל. ענבר הוא היישוב השיתופי השני הקטן ביותר בישראל אחרי עיר אובות, ובו כעשרים תושבים בלבד.
שורשים והיסטוריה

באזור בו עומד היישוב שכן בתקופת המקרא כפר חנניה - יישוב יהודי שהתקיים ברציפות מימי בית ראשון ועד המאה ה-16 לספירה. היישוב המקראי היה ממוקם על גדות נחל צלמון, והיה ידוע בזכות כדי החרס שייצר שנחשבו לאיכותיים. רבי חלפתא, תנא מהדור השלישי לתנאים חי באזור וקבור במקום.
במאה ה-16 ננטש היישוב ותושביו עקרו לפקיעין שם התקיים יישוב יהודי גדול יותר.
הקמת היישוב

בסוף שנות ה-70, במסגרת תוכנית המצפים, הוקם במקום מחנה התיישבות זמני למקימי מושבים. שרידי המבנים ששמשו את המחנה שופצו על ידי חברי היישוב כשאלה עלו להתיישב בו ביום העצמאות, מאי 1994.
ענפי המשק

כל חברי היישוב מתקיימים מענף התיירות, ועובדים בבית ההארחה שמפעיל היישוב. היישוב מארח בעיקר קבוצות ומפעיל סדנאות שונות בנושאי בריאות ומודעות.
הערות שוליים

↑  אתר הישוב
| --- | --- |
בקרת זהויות :  NLI: 987007586430705171
גוראן וישניץ'

| --- | --- |

 לידה:  9 בספטמבר 1972 (בן 52) שיבניק, הרפובליקה הפדרלית הסוציאליסטית של יוגוסלביה 
 מדינה:  ארצות הברית, קרואטיה 
 תקופת הפעילות:  מ-1988 
 מקום לימודים:  האקדמיה לאמנות הדרמה 
 בן או בת זוג:  אווה וישניץ' (8 במאי 1999–?) 
 מספר צאצאים:  4 
 פרסים והוקרה:  Večernjakova Ruža Award (9 בפברואר 1998) 
 פרופיל ב-IMDb
 
גוראן וישניץ' (בקרואטית: Goran Višnjić; נולד ב-9 בספטמבר 1972) הוא שחקן קולנוע, טלוויזיה ותיאטרון קרואטי-אמריקאי.
ביוגרפיה

וישניץ' נולד בשיבניק, קרואטיה.
הוא הופיע במחזות במהלך ילדותו ובגיל שש עשרה הופיע לראשונה בסרט קולנוע, הוא שירת בצבא היוגוסלבי והקרואטי והוא היה השחקן הצעיר ביותר שנבחר לגלם את המלט בפסטיבל התיאטרון של דוברובניק.
הוא שיחק בתחילה תפקיד קטן במספר סרטים וביניהם "פיסמייקר" ובסרטו של גריפין דאן "קסם מעשי", לצידה של סנדרה בולוק. התפרסם כשגילם את הרופא ד"ר לוקה קובאץ' בדרמה הרפואית "ER", החל משנת 1999.
ב-2000 שיחק בקומדיה "מטורפת מאהבה" בכיכובה של הת'ר גראהם. ב-2001 שיחקה במותחן "מים עמוקים", לצדה של טילדה סווינטון.
בשנת 2002 שיחק במותחן הבריטי "דוקטור סליפ" בבימויו של ניק ווילינג. עוד ב-2002 דיבב בסרט "עידן הקרח".
ב-2005 שיחק בסרט "אלקטרה" לצד ג'ניפר גארנר ובאותה שנה היה אחד המועמדים לתפקיד ג'יימס בונד אך לבסוף נבחר דניאל קרייג, ב-2009 שיחק בסרט "אוהב אותך, ניו יורק".
בשנת 2011 הופיע בסרט "נערה עם קעקוע דרקון".
בשנת 2013 גילם את התפקיד הראש בסדרה "אלמנה אדומה", וגילם את מייקל בסרטו של רידלי סקוט "היועץ". בשנת 2014 שיחק בסרט הדרמה "אסתמה" לצד קריסטן ריטר, והחל לככב בסדרת המדע הבדיוני של רשת CBS "אקסטנט" בדמותו של ד"ר ג'ון וודס לצדה של האלי ברי.
בשנת 2016 שיחק בסדרה "טיימלס" בנטפליקס, בדמותו של גארסיה פלין. ב-2017 שיחק בסרט "שבטי פאלוס ורדס", לצד ג'ניפר גארנר, ובמותחן "Never Here" לצד מיריי אינוס.
בשנת 2019 גילם גנרל סרבי בעונה השלישית של סדרת הטלוויזיה "דיאטת סנטה קלריטה" של רשת נטפליקס.
בשנת 2020 שיחק בעונה השנייה של הסדרה "הבנים".
בשנת 2021 לוהק לחידוש לסרט האימה הקלאסי "מעורר השאול" מאת התסריטאי דייוויד ס. גויר.
גוראן השתתף באחד הקליפים של מדונה "The Power of Good-Bye" משנת 1999.
ב-1999 דורג על ידי מגזין "פיפל" כ"ייבוא הסקסי ביותר" של השנה.
באדור ג'ובאווה

| --- | --- |

 לידה:  26 בנובמבר 1983 (בן 40) גאלי, גאורגיה 
 הישג בולט:  אלוף גאורגיה בשנים 2003 ו-2007
 הדרגה הגבוהה ביותר:  רב אמן משנת 2001
 מד כושר מרבי:  2734 (ספטמבר 2012)
 מד כושר נוכחי:  2587 ‏(אוקטובר 2024)
 מדינה:  גאורגיה
 
בּאַדוּר ג'וֹבּאווָה (בגאורגית: ბაადურ ჯობავა‏; נולד ב-26 בנובמבר 1983) הוא שחמטאי גאורגי בדרגת רב-אמן.
קריירה

ג'ובאווה הפך לרב-אמן בשנת 2003.
ההישג הגדול הראשון שלו הוא זכייה בטורניר בדובאי בשנת 2003. באולימפיאדת השחמט ה-36 בשנת 2004 הוא זכה במדליית זהב (8.5 נקודות מ-10). הוא השתתף ב-7 אולימפיאדות וב-2004 הוא זכה במדליית זהב אישית.
זכה באליפות גאורגיה בשנים 2003 ו-2007.
נכון לאפריל 2018, מדורג במקום הראשון בגאורגיה ו-76 בעולם לפי מד כושר.
באדור ג'ובאווה באולימפיאדת השחמט

בין השנים 2000 ל-2024 השתתף באדור ג'ובאווה ב-11 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  2000 | 2 עת | גאורגיה | 2503 | 5 מ-7 | 5+ 0= 2- | 71.4 | 6 קבוצתי, 7 אישי |
|  2002 | 4 | גאורגיה | 2570 | 3.5 מ-8 | 3+ 1= 4- | 43.8 | 4 קבוצתי |
|  2004 | 4 | גאורגיה | 2614 | 8.5 מ-10 | 7+ 3= 0- | 85.0 | 21 קבוצתי, 1 אישי |
|  2006 | 1 | גאורגיה | 2646 | 5.5 מ-10 | 4+ 3= 3- | 55.0 | 14 קבוצתי, 50 אישי |
|  2008 | 1 | גאורגיה | 2664 | 6.5 מ-10 | 5+ 3= 2- | 65.0 | 11 קבוצתי, 9 אישי |
|  2010 | 1 | גאורגיה | 2710 | 6.5 מ-11 | 5+ 3= 3- | 59.1 | 30 קבוצתי, 14 אישי |
|  2014 | 1 | גאורגיה | 2713 | 6 מ-10 | 4+ 4= 2- | 60.0 | 44 קבוצתי, 28 אישי |
|  2016 | 1 | גאורגיה | 2665 | 8 מ-10 | 6+ 4= 0- | 80.0 | 14 קבוצתי, 1 אישי |
|  2018 | 1 | גאורגיה | 2634 | 4.5 מ-9 | 3+ 3= 3- | 50.0 | 28 קבוצתי |
|  2022 | 1 | גאורגיה | 2585 | 5 מ-9 | 3+ 4= 2- | 55.5 | 27 קבוצתי |
|  2024 | 4 | גאורגיה | 2582 | 6.5 מ-10 | 5+ 3= 2- | 05 | 19 קבוצתי |
מבחר תחרויות בהן השתתף

גביע העולם בשחמט 2017
הערות שוליים

↑  Jobava, Baadur - Men's Chess Olympiads, באתר אולימפבייס (באנגלית)
↑  http://chess-results.com/tnr368908.aspx?lan=1&art=20&fed=GEO1&flag=30
↑  http://chess-results.com/tnr653631.aspx?lan=1&art=20&fed=GEO1&flag=30
↑  https://chess-results.com/tnr967173.aspx?lan=1&art=20&fed=GEO&flag=30
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
נופר סיני

| --- | --- |
אין תמונה חופשית
 לידה:  1975 (בת 49 בערך) 
 מדינה:  ישראל ישראל
 השכלה:  אוניברסיטת חיפה 
 מעסיק:  רשת העיר, TheMarker 
 קישורים חיצוניים
 פייסבוק:  nofar.w.sinai
 
נופר פורת סיני (נולדה ב-1975) היא יזמת ומנכ"לית ישראלית, לשעבר עיתונאית ומבקרת טלוויזיה.
ביוגרפיה

נופר סיני היא בוגרת תואר ראשון בסוציולוגיה (סיימה בשנת 2000) ותואר שני בתקשורת ולימודי מדיה (משנת 2003). שני תאריה מאוניברסיטת חיפה.
החלה את הקריירה המקצועית שלה מקומוני רשת שוקן. בשנים 2004–2007 הייתה כתבת הצרכנות ב-TheMarker. בשנת 2007 זכתה בתואר כתבת מצטיינת. באותה שנה גם הנחתה פינה אישית בתוכנית התחקירים המשמר האזרחי בערוץ 2.

 בין השנים 2007–2011 עבדה כעיתונאית בידיעות אחרונות ושימשה, ככתבת צרכנות במוסף "ממון" וכמבקרת הטלוויזיה של העיתון. בין השנים 2011–2013 שימשה ככתבת כלכלית ב-TheMarker ובין היתר, הכינה כתבות מצולמות ל-TheMarker TV.
בשנת 2014 הייתה ממייסדי חברת המדיה Vikki, ומשמשת כמנכ"לית שלה. החברה הופכת מאמרים אקדמיים מובילים לסרטונים בני כשתי דקות. החברה יצרה שיתופי פעולה עם Themarker ועם תאגיד השידור הישראלי, כאן, במסגרתו משודרים סרטוני מדע.
סיני נשואה.
הערות שוליים

↑  אמילי גרינצווייג‏, מחזירים את סיני, באתר וואלה, 6 בספטמבר 2011
↑  אתר הבית של חברת Vikki, שנופר סיני משמשת כמנכ"לית שלה
↑  מפצחים מחקרים אקדמיים ב-2.5 דקות, באתר TheMarker
↑  סרטונים שיצרה Vikki,  בערוץ היוטיוב של תאגיד השידור, כאן, באתר יוטיוב
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מקסים רודשטיין

| --- | --- |

 לידה:  19 בינואר 1989 (בן 35) סנקט פטרבורג, ברה"מ 
 הישג בולט:  אלוף עולם לנוער עד גיל 16 ב-2004
 הדרגה הגבוהה ביותר:  רב אמן
 מד כושר מרבי:  2710 (מרץ 2016)
 מד כושר נוכחי:  2615 (יולי 2023)
 מדינה:  רוסיה, ישראל, צ'כיה
 
מקסים (מקס) רודשטיין (ברוסית: Максим Родштейн; נולד ב-19 בינואר 1989) הוא שחמטאי ישראלי בדרגת רב-אמן, שהיה לאלוף ישראל הצעיר ביותר בתולדות המדינה (בגיל 17.5, ב-2006), חבר נבחרת ישראל בשחמט, אשר היה שותף לשתי מדליות של ישראל באולימפיאדות השחמט: מדליית כסף באולימפיאדת השחמט 2008 ומדליית ארד באולימפיאדת השחמט 2010.
רודשטיין חבר בצוות המאמנים של בוריס גלפנד מ-2009, וסייע להכנותיו לקראת אליפות העולם.
חייו

רודשטיין, יליד לנינגרד עלה לישראל ב-1998 יחד עם משפחתו, וב-2010 התגייס לצה"ל כספורטאי מצטיין, ושירת בחיל האוויר.
שיחק בלוח הראשון של ישראל באולימפיאדת השחמט 2016, שהתקיימה בבאקו, אזרבייג'ן.
נכון לאוקטובר 2019, מדורג במקום ה-55 בעולם לפי מד כושר.
מתגורר בפראג, יחד עם אשתו טרזה רודשטיין (לשעבר אולסרובה), רב-אמן לנשים. השניים משתייכים למועדון האקסקלוסיבי +5,000 (שחמטאים נשואים שמד הכושר המצטבר של שניהם בשיא הוא מעל 5000 נקודות): מקסים בשיאו הגיע ל-2710 (מרץ 2016) וטרזה ל-2320 (פברואר 2015) - סך הכל 5030.
הישגים בולטים

1999 - זכה בסגנות אליפות אירופה עד גיל 10.
2002 - זכה בסגנות אליפות אירופה עד גיל 14.
2004 - זכה באליפות העולם לנוער עד גיל 16, שנערכה ביוון.
2006 - שיחזר הישג יוצא דופן: ניצח באליפות ישראל לנוער (עד גיל 20) ולאחר מכן באליפות ישראל (הכללית).
2007 - זכה באליפות בינלאומית באנדורה.
2008 - זכה בסגנות אליפות ישראל והיה שותף למדליית הכסף בה זכתה הנבחרת באולימפיאדת השחמט 2008 בגרמניה.
2012-2011 - חלק את המקום הרביעי בתחרות ארופלוט הפתוחה במוסקבה.
2015 - השתתף בגמר גביע העולם שנערך בבאקו.
2016 - זכה בתחרות רילטון בסטוקהולם בצברו 8 נקודות מ-9 אפשריות.
2016 - היה שותף לזכיית קבוצתו מסנט פטרסבורג באליפות רוסיה.
2017 - העפיל לשמינית גמר גביע העולם.
מבחר תחרויות בהן השתתף

אליפות אירופה בשחמט 2015
גביע העולם בשחמט 2017
השתתפות באולימפיאדות

מקסים רודשטיין השתתף ב-8 אולימפיאדות
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | דירוג קבוצתי | דירוג אישי |
| 2008 | עתודה | ישראל | 2609 | 7 מ-9 | 5+ 4= 0- | 77.8 |  | 2 |
| 2010 | 4 | ישראל | 2632 | 6.5 מ-10 | 4+ 5= 1- | 65 |  | 10 |
| 2012 | 3 | ישראל | 2642 | 4.5 מ-10 | 3+ 3= 4- | 45 | 26 | 34 |
| 2014 | 2 | ישראל | 2671 | 5.5 מ-9 | 4+ 3= 2- | 61.1 | 9 | 19 |
| 2016 | 1 | ישראל | 2687 | 6.5 מ-10 | 4+ 5= 1- | 65.0 | 27 | 26 |
| 2018 | 2 | ישראל | 2674 | 7 מ-10 | 5+ 4= 1- | 70.0 | 39 |  |
| 2022 | 4 | ישראל | 2596 | 7 מ-10 | 6+ 2= 2- | 70.0 | 16 |  |
|  2024 | 1 | ישראל | 2600 | 7.5 מ-10 | 6+ 3= 0- | 75.0 | 57 קבוצתי |  |
הערות שוליים

↑  http://www.olimpbase.org/players/gu8weq6g.html
↑  http://chess-results.com/tnr368908.aspx?lan=1&art=20&fed=ISR&flag=30
↑  http://chess-results.com/tnr653631.aspx?lan=1&art=20&fed=ISR&flag=30
↑  https://chess-results.com/tnr967173.aspx?lan=1&art=20&fed=ISR&flag=30
| השחמטאים הישראלים הבכירים לפי מד כושר בינלאומי   נכון ל-1 בנובמבר 2024> מס' | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> שם | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> דרגה | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> מד כושר | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> שנת לידה |
| --- | --- | --- | --- | --- |
| 1 | בוריס גלפנד | רב-אמן | 2657 | 1968 |
| 2 | מקסים רודשטיין | רב-אמן | 2636 | 1989 |
| 3 | תמיר נבאתי | רב-אמן | 2613 | 1991 |
| 4 | אמיל סוטובסקי | רב-אמן | 2590 | 1977 |
| 5 | איליה סמירין | רב-אמן | 2574 | 1968 |
| 6 | יבגני פוסטני | רב-אמן | 2572 | 1981 |
| 7 | מיכאל רויז | רב-אמן | 2568 | 1983 |
| 8 | ניצן שטיינברג | רב-אמן | 2566 | 1998 |
| 9 | סמיון לומאסוב | רב-אמן | 2559 | 2002 |
| 10 | אורי קובו | רב-אמן | 2539 | 1997 |
כסיף

ערך זה עוסק ביישוב המיועד לקום בנגב. אם התכוונתם למשמעות אחרת, ראו .
| --- | --- |
 מדינה:  ישראל ישראל
 מחוז:  מחוז הדרום
 חבל ארץ:  הנגב
 שטח:  7 קמ"ר
 גובה:  570 מטרים
 אוכלוסייה:  ‏
  ‑ בעיר:  100,000 (בסיום ההקמה)
 קואורדינטות:  31°15′42″N 35°06′36″E﻿ / ﻿31.261598°N 35.110018°E﻿ / 31.261598; 35.110018 
  מפת מיקום  מפה מפורטת   (למפת צפון הנגב מוגדלת) כסיף(למפת צפון הנגב רגילה) כסיף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כסיף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כסיף  he tabBackground:;tabBorder:#aaa;defaultTab:0;
 
כסיף או מנורה בדרום היא עיר בעלת אופי חרדי שמתוכננת להקמה סמוך לתל ערד שבנגב.
העיר מתוכננת להשתרע על פני שטח של כ-7,000 דונם ומיועדת לאכלוס כ-100,000 תושבים מהמגזר החרדי, בכ-20,000 יחידות דיור.
היישוב מיועד לקום בצומת הדרכים של כביש 80 וכביש 31 המכונה צומת תל ערד, סמוך ליישוב הבדואי כסייפה, אשר ממנו נגזר שמה של כסיף.
היסטוריה

ההחלטה בדבר הקמת יישוב עירוני חרדי בנגב התקבלה באפריל 2007 על ידי ממשלת ישראל. ההחלטה שהתקבלה הועלתה בידי שר הבינוי והשיכון, מאיר שטרית.
בראשית שנת 2010 אישרה הוועדה לנושאים תכנוניים עקרוניים של המועצה הארצית לתכנון ובנייה את הקמתה של עיר בשם כסיף בתל ערד שבנגב. בראשית שנת 2015 המליצה הוועדה לאשר את תוכנית המתאר של העיר.
הקמת העיר לאוכלוסייה חרדית מתוכננת לסייע בפתרון מצוקת הדיור במגזר החרדי, המתעצמת נוכח הגידול הדמוגרפי במגזר זה, כ-4.2% בשנה.
בסוף שנת 2013 החליטה עיריית ערד לתמוך בהקמת היישוב ובכך להפוך החלטת ראש הוועדה הקרואה, גדעון בר לב, שהתנגד נחרצות להקמת עיר חרדית בסביבות ערד. בכירי העירייה הסבירו דווקא את הצורך בזירוז הקמת כסיף כדי לסייע לשמירה על צביונה של ערד מפני התחרדותה. לדבריהם, עם הקמת כסיף ערד לא תהיה יותר ליעד מבוקש עבור הציבור החרדי ממרכז הארץ, ולא עבור אלה שכבר מתגוררים בעיר.
במאי 2017 החלו העבודות על הקמת היישוב ובמסגרת העבודות תחילה יבוצעו עבודות הנדסיות להקמת שלב א' של העיר.
ביוני 2020 החליט שר הבינוי והשיכון החדש, יעקב ליצמן, לעצור את קידום התוכנית.
באוקטובר 2021 החליטו זאב אלקין, שר הבינוי והשיכון ואיילת שקד, שרת הפנים לקדם שוב את העיר ולייעד אותה לאוכלוסייה החרדית. במרץ 2022, התקבלה החלטת ממשלה להקמת העיר בפועל.
בעיר מתוכננים שטחי תעסוקה ומסחר נרחבים בגודל של כ-520,000 מ"ר, שייתנו מענה לכלל תושבי העיר. כמו כן ייבנה במקום מרכז רפואי שיספק הכשרה מקצועית בתחומי הרפואה, ובנוסף מתוכנן אזור הייטק. דגש נוסף הושם על כך שתכנון העיר יתייחס במיוחד לצורכי החברה החרדית. במסגרת תכנון זה תיבנה מערכת תשתיות חשמל ומים הכוללת הכשרים לשימוש בשבת, יוגדרו שטחי ציבור נרחבים לטובת מוסדות חינוך, ישיבות, תלמודי תורה ועוד.
במאי 2022 מועצת כסייפה עתרה לבג"ץ בדרישה לבטל את החלטת הממשלה על הקמת העיר כסיף, ומעבר לכך, מבקשת לספח לתחומה את שטח העיר העתידית.
באוגוסט 2023 החליטה ועדת השמות הממשלתית לקרוא לעיר מנורה בדרום.
תכנון היישוב

בשלב הראשון מתוכננות 5,000 יחידות דיור במקבץ של 5 שכונות.
להקמת שלב א' של העיר, עבור 22 מיליוני שקלים. התקשרות שנייה בשווי של 150 אלף שקלים נעשתה מול משרד שפירא הלחמן מתכננים – להכנת תוכנית אב ומתאר לעיר.
ברובע א' יגורו כ-30 אלף איש והצפיפות שלו היא 10 יחידות לדונם.
התנגדות להקמת היישוב

התוכנית להקמת כסיף ספגה התנגדות מסיבות אחדות:
נימוקים סביבתיים: ארגוני איכות סביבה שונים, כמו גם החברה להגנת הטבע יצאו נגד ההחלטה להקמת כסיף, נוכח מה שהוגדר על ידם כ"פגיעה בנוף הפתוח, צמצום כמויות השטחים הפתוחים וגרימת נזקים אקולוגיים בלתי הפיכים".
נימוקים חברתיים-כלכליים: נוכח העובדה שהיישוב כסיף מיועד למגורי אוכלוסייה חרדית, המוערכת כחלשה כלכלית, הועלו טענות בדבר ההשלכות החברתיות והכלכליות השליליות שבעידוד הגירה חלשה לנגב.
ביקורת חילונית: אוכלוסייה חילונית בנגב הביעה חשש שמא הגירה של עשרות אלפי חרדים לנגב תכפה צביון חרדי על האוכלוסייה החילונית באזור.
ביקורת המגזר הבדואי: בפזורה הבדואית בנגב הועלתה ביקורת בדבר הקמת היישוב על שטח שלטענתם שייך לפזורה, וכמו כן תכנון הקמת היישוב מיטיב עם יהודים על פני האוכלוסייה הערבית-בדואית בנגב. בנוסף עלתה הטענה כי מטרת הקמת היישוב היא למנוע יתרון דמוגרפי של האוכלוסייה הבדואית בנגב.
הערות שוליים

↑  הילה ציאון, אושרה הקמת העיר החרדית כסיף בנגב, באתר ynet, 14 בינואר 2015
↑  איתמר אייכנר, בקרוב בנגב: עיר חרדית עם אזור הייטק, עיר חילונית בגבול מצרים, באתר ynet, 10 במרץ 2022
↑  גיא נרדי, ‏היישוב החרדי החדש בנגב: "עיר גנים מותאמת לאקלים מדברי", באתר גלובס, 1 באפריל 2018
1 2  עידו אפרתי, אושרה הקמת העיר החרדית "כסיף", באתר nrg‏, 19 בינואר 2010
↑  אמיתי גזית, משרד הבינוי מבטיח תמריצים לקליטת חרדים בערים, האוצר מתנגד, באתר כלכליסט, 27 בפברואר 2020
↑  שלומית צור, ‏עיר חרדית חדשה בישראל: אושרה הקמת העיר כסיף בנגב, באתר גלובס, 14 בינואר 2015
↑  שלומי זייבלד, ‏התכנית הממשלתית למצוקת הדיור החרדית, באתר כיכר השבת, 10 בפברואר 2020
↑  הממשלה אישרה: זירוז הקמת העיר החרדית כסיף בתל ערד, "ערדניק" - מערכת עיתון הצבי, 14 בנובמבר 2013, אורכב ב-3 במרץ 2016
↑  ניצן קידר, הכפר בא אל מוחמד, באתר ערוץ 7, 11 באפריל 2019
↑   נמרוד בוסו, העיר החרדית יוצאת לדרך: חוזים ראשונים להקמת כסיף - עם 80 אלף תושבים, באתר TheMarker‏, 3 במאי 2017
↑  אמיתי גזית, אחרי שנים של השקעה בתכנון: ליצמן גונז את התוכנית להקים עיר חרדית בנגב, באתר כלכליסט, 30 ביוני 2020
↑   עדי כהן, אלקין ושקד קוברים את הרובע החרדי בקרית גת – ונותנים אור ירוק להקמת כסיף, באתר TheMarker‏, 12 באוקטובר 2021
↑  תחודש הקמת העיר החדשה לחרדים | ישראל היום, באתר www.israelhayom.co.il
↑   עדי כהן וגילי מלניצקי, אושרה הקמת העיר החרדית כסיף; הח"כים החרדים: "שאלקין ישלח לשם את ילדיו", באתר TheMarker‏, 14 במרץ 2022
↑  גיא נרדי, מועצת כסייפה עתרה לבג"ץ: לצרף את שטח העיר החרדית כסיף ליישוב הבדואי, באתר כלכליסט, 4 במאי 2022
↑  פרוטקול ועדת השמות הממשלתית מישיבתה בי"ד אלול תשפ"ג, 31 אוגוסט 2023
↑  אריק מירובסקי, ‏שכונות מעורבות או עיר חרדית חדשה: היכן ייבנו 200 אלף דירות למגזר החרדי, באתר גלובס, 17 בינואר 2019
↑  צפריר רינת, באיחור של חמש שנים, תוקם העיר החרדית כסיף בנגב, באתר הארץ, 24 בספטמבר 2009
1 2 3  יעקב לוי, חרדים? לא אצלנו, באתר mynet (כפי שנשמר בארכיון האינטרנט), 26 בנובמבר 2009
↑   גילי מלניצקי, "צריך 100 אלף דירות ב-600 אלף שקל": זה מה שמדאיג את החרדים הרבה יותר מהקורונה, באתר TheMarker‏, 27 במרץ 2020
↑   מירב ארלוזורוב, כדי לא לקרוס יחד עמם, אי אפשר להמשיך לטאטא את החרדים לדרום, באתר TheMarker‏, 25 בפברואר 2020
↑  איליה יגורוב, "החלטה פוליטית": המומחים נגד יוזמת שקד להקמת יישובים חדשים בנגב, באתר ישראל היום, 14 באוקטובר 2021
| דגל ישראל מחוז הדרום |
| --- | --- | --- |
| נפות | נפת אשקלון • נפת באר שבע | מפת מחוז הדרום |
| ערים | אופקים • אילת • אשדוד • אשקלון • באר שבע • דימונה • נתיבות • ערד • קריית גת • קריית מלאכי • רהט • שדרות | מפת מחוז הדרום |
| מועצות מקומיות | חורה • ירוחם • כסייפה • להבים • לקייה • מיתר • מצפה רמון • עומר • ערערה בנגב • שגב שלום • תל שבע | מפת מחוז הדרום |
| מועצות אזוריות | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר | מפת מחוז הדרום |
| מועצה מקומית תעשייתית | נאות חובב | מפת מחוז הדרום |
| מועצות אזוריות שבוטלו | אבו בסמה | מפת מחוז הדרום |
| יישובים לשעבר | כרמון • נוה יאיר • אשלים | מפת מחוז הדרום |
| יישובים עתידיים | דניאל • דרור • נווה תמרים • כסיף • עבדה • מעלה אהרן • שפיר | מפת מחוז הדרום |
שומר ראש

ערך זה עוסק באיש ביטחון שתפקידו לשמור על אדם או אישיות מפני תקיפה פיזית. אם התכוונתם למשמעות אחרת, ראו .
שומרי הראש של ויקטור יושצ'נקו בעת יציאתו מגדנסק
שומרי ראשו של המלך לואי ה-16
שומר ראש הוא שומר, איש ביטחון או סוכן ממשלתי אשר תפקידו לשמור על אדם - לרוב ידוע בציבור, בעל הון או דמות פוליטית חשובה - מפני תקיפה פיזית, חטיפה, התנקשות, אובדן מידע מסווג או כל איום אחר.
לרוב, דמויות ציבור ידועות, כמו ראשי מדינות ושרים, מאובטחים על ידי קבוצה של שומרי ראש מסוכנויות אבטחה או כוחות משטרה. במדינות שונות, שבהן מושל מנהיג צבאי או דיקטטור, שומרי הראש שלו עשויים להיות חלק מיחידות צבאיות מובחרות. אישי ציבור חשובים פחות, או בעלי סיכון קטן יותר לפגיעה, לרוב מלווים על ידי שומר ראש בודד שלעיתים משרת גם כנהג. במקרים רבים שומרי הראש מצוידים גם בכלי נשק (בדרך כלל אקדח או תת מקלע) ובאמצעי הגנה פיזיים כגון אפודי מגן ומכוניות משוריינות.
בישראל, הפוליטיקאים בדרגות הבכירות זכאים להגנת שומרי ראש מהמדינה. על ההגנה אחראי האגף לאבטחת אישים בשירות הביטחון הכללי, אשר ממנה לרוב לתפקיד בוגרי יחידות מובחרות בצבא ובמשטרה. בארצות הברית אחראי על אבטחת הבכירים השירות החשאי.
קזימירה פרונסקיינה

קזימירה דנוטה פרונסקיינה (בליטאית: ‏Kazimira Danutė Prunskienėקובץ:Kazimiera Prunskiene.ogg‏Ⓘ‏; נולדה ב-26 בפברואר 1943) הייתה ראש ממשלת ליטא (1990–1991) הראשונה לאחר הכרזת העצמאות המחודשת. עמדה בראש מערך האיכרים והמפלגת הדמוקרטית החדשה ובראש המפלגה העממית של ליטא.
ביוגרפיה

פרונסקיינה נולדה בכפר שבאזור אוסטלנד לאב שעבד כפקיד יערות ונרצח על ידי הנ.ק.ו.ד. כשהייתה בת שנה.
ב-1965 היא סיימה לימודי כלכלה באוניברסיטת וילנה ועבדה בה כמרצה ועמיתת מחקר במחלקה לכלכלה תעשייתית. בשנים 1981–1986 עבדה בגרמניה המזרחית.
בשנות השמונים סיימה לימודי דוקטורט בכלכלה באוניברסיטת וילנה והייתה סגנית מנהל מכון המחקר לכלכלה חקלאית.
ב-1980 הצטרפה לשורות המפלגה הקומוניסטית של ליטא וב-1988 הייתה ממייסדי תנועת Sąjūdis למען עצמאות ליטא. עם הכרזת העצמאות נבחרה לכהן ב-1990 בראש הממשלה הראשונה, תחת לחצים כבדים של אמברגו מברית המועצות. בינואר 1991 התפטרה מתפקידה. מאוחר יותר עמדה בראש מערך האיכרים והמפלגת הדמוקרטית החדשה והייתה בשנים 2006–2008 שרת החקלאות. בשנת 2009 החלה לעמוד בראש המפלגה העממית של ליטא.
ב-2004 הייתה מועמדת בבחירות לנשיאות ליטא והגיעה למקום השני.
נשואה בשנית ואם לשלושה.
וסלי סו

| --- | --- |
וסלי סו, 2015
וסלי סו, 2015
 לידה:  9 באוקטובר 1993 (בן 31) Bacoor, הפיליפינים 
 הדרגה הגבוהה ביותר:  רב-אמן משנת 2008
 מד כושר מרבי:  2822 (פברואר 2017)
 מד כושר נוכחי:  2751 ‏(אוקטובר 2024)
 השכלה:  Jesus Good Shepherd School 
 מדינה:  ארצות הברית
 
וסלי סו (נולד ב-9 באוקטובר 1993) הוא שחמטאי פיליפיני-אמריקאי בדרגת רב-אמן. סו השיג את התואר רב־אמן בגיל 14, והיה שלוש פעמים אלוף הפיליפינים בשחמט. אלוף ארצות הברית לשנת 2017, 2020 ו-2021.
תקופת הילדות

וסלי סו נולד לזוג הורים רואי חשבון. בגיל שש אביו לימד אותו לשחק שחמט, ובגיל תשע החל להתחרות בתחרויות של בני נוער.
בשנת 2003 זכה באליפות הפיליפינים עד גיל 10, והשתתף גם באליפות העולם לנוער, שם סיים במקום ה-19 ב-2003 (עד גיל 10), במקום ה-13 בשנת 2004 (עד גיל 12) ובמקום הרביעי בשנת 2005 (עד גיל 12).
בחודש אוגוסט 2005 שיחק סו בתחרות הבינלאומית בניצה, וסיים במקום ה-16 מבין 159 מתחרים עם 4/7. בתוך ארבעה חודשים השיג שלושה ציונים לדרגת אמן בינלאומי, ובכך הפך לפיליפיני הצעיר ביותר שהשיג את הדרגה, לאחר שהשיג 5.5/9 בתחרות הפתוחה של סן מרינו, 6.5/11 בתחרות פתוחה במלזיה ו-5/9 בתחרות פתוחה בדובאי. סו הופיע לראשונה בזירה האולימפית באולימפיאדת השחמט 2006 שנערכה בטורינו על לוח המילואים של נבחרת הפיליפינים.
סו השיג את הציון הראשון לדרגת רב-אמן עם 7/9 בתחרות באד-ויאסה וסיים את שנת 2006 עם 6/9 בתחרות האמנים של סינגפור.
בינואר 2007 סו הבטיח את השתתפותו בגביע העולם לשחמט, לאחר שהשיג 5.5/9 בתחרות האזורית שהתקיימה בווייטנאם. בין חודש ינואר 2006 לחודש אפריל 2007 צבר סו 303 נקודות במד הכושר והגיע ל-2519.
בחודש מאי 2007 זכה סו באליפות הנוער בשחמט. לאחר מכן השיג ציון שני לרב-אמן באליפות העולם לנוער של שנת 2007, כאשר צבר 7.5/13. את הציון השלישי והאחרון השיג בדצמבר 2007 בתחרות בינלאומית שהתקיימה במנילה, והפך לרב האמן הצעיר ביותר בפיליפינים בגיל 14 חודש ו-28 יום, והשביעי הצעיר ביותר אי פעם להשיג את התואר.
מעבר פדרציה

מעברו של סו לפדרציית השחמט האמריקאית אושר בנובמבר 2014. זמן קצר לאחר מכן, לאחר שנתיים וחצי של אימונים עם סוזן פולגאר, עזב סו את אוניברסיטת ובסטר כדי להפוך לשחמטאי מקצועני.
וסלי סו באולימפיאדת השחמט

בין השנים 2006 ל-2024 השתתף סו ב-8 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 2006 | עת2 | הפיליפינים | 2254 | 3 מ-5 | 2+ 2= 1- | 60.0 | 44 קבוצתי |
| 2008 | 2 | הפיליפינים | 2610 | 7 מ-10 | 4+ 6= 0- | 70.0 | 46 קבוצתי, 11 אישי |
| 2010 | 1 | הפיליפינים | 2668 | 6.5 מ-10 | 3+ 7= 0- | 65.0 | 50 קבוצתי, 27 אישי |
| 2014 | 2 | הפיליפינים | 2652 | 6.5 מ-11 | 2+ 9= 0- | 59.1 | 21 קבוצתי, 16 אישי |
| 2016 | 3 | ארצות הברית | 2782 | 8.5 מ-10 | 7+ 3= 0- | 85.0 | 1 קבוצתי, 1 אישי |
| 2018 | 1 | ארצות הברית | 2776 | 7.5 מ-11 | 5+ 5= 1- | 68.2 | 2 קבוצתי |
| 2022 | 3 | ארצות הברית | 2773 | 7 מ-10 | 4+ 6= 0- | 70.0 | 5 קבוצתי |
| 2024 | 2 | ארצות הברית | 2752 | 6.5 מ-10 | 4+ 5= 1- | 65.0 | 2 קבוצתי |
מד כושר

קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
מבחר תחרויות בהן השתתף

תחרות העל בבילבאו בשנים:
אליפות האמנים של קטר בשחמט 2015
תחרות העל טאטא סטיל בשנים:
גביע סינקפילד 2016
גביע העולם בשחמט 2017
תחרות המועמדים 2018
ניצחון בגראנד צ'ס טור 2016 ו-2021